C 79/18
SK
Úradný vestník Európskej únie
2.3.2023
Zmeniť modely spotreby 8. poukazuje na to, že celosvetová textilná výroba sa v rokoch 2000 až 2015 takmer zdvojnásobila.
Keďže odevy tvoria najväčší podiel spotreby textilu v EÚ (81 %), k neudržateľným modelom nadprodukcie a nadmernej spotreby najviac prispievajú trendy čoraz kratšieho používania šatstva pred jeho vyhodením;
9. vyzýva na čoraz väčšie využívanie intervenčných modelov na podporu uvedomelého a udržateľného využívania textilných materiálov, najmä pokiaľ ide o druhy odevov, ktoré spotrebitelia s najväčšou pravdepodobnosťou vyhodia pred skončením ich životnosti.
Také opatrenia, ako sú výmenné burzy (swap schemes), módne knižnice a kampane na zvyšovanie informovanosti, pomáhajú prekonať rôzne prekážky spojené s predsudkami o použitých odevoch, pokiaľ ide o kvalitu, hygienu alebo rozmanitosť ponúkaných výrobkov;
10. zdôrazňuje, že je potrebné zintenzívniť hľadanie inovatívnych riešení (stroje, zariadenia, digitálne platformy) na triedenie, opätovné použitie a recykláciu zozbieraného textilného odpadu, ako aj na optimalizáciu správania materiálov;
11. poukazuje na to, že dopyt trhu po obehových výrobkoch a službách je stále nedostatočný, čo predstavuje hlavnú prekážku pri uplatňovaní obehových obchodných modelov; nabáda národné, regionálne a miestne orgány, aby zohrávali stimulačnú úlohu a vykonávali nástroje na podporu prijatia obchodných modelov založených na kultúre používania, a nie na vlastníctve, stanovili predpisy o preprave textilných výrobkov (vrátane tokov odpadu) a obchode s nimi, presadzovali regulačné stimuly (ako je zníženie DPH alebo uplatňovanie zásady rozšírenej zodpovednosti výrobcu) na podporu prenájmu namiesto nákupu, platforiem spoločného využívania, spätného zberu, opätovného predaja a obchodov s tovarom z druhej ruky a propagovali opravy, zhodnocovanie a údržbu; uznáva tiež, že takéto obchodné modely môžu mať pozitívny vplyv na environmentálnu udržateľnosť v odvetviach zdravotnej starostlivosti, cestovného ruchu, stavebníctva a iných základných verejných služieb;
12.
víta iniciatívu na posilnenie postavenia spotrebiteľov v záujme zelenej transformácie (2) a následné normy EÚ, ktoré zabezpečia, aby spotrebitelia dostávali na mieste predaja informácie o obchodnej záruke trvanlivosti textilných výrobkov, ako aj relevantné informácie o ich opraviteľnosti; nabáda Komisiu, aby pokračovala v práci na minimálnych kritériách pre všetky druhy environmentálnych tvrdení v kontexte iniciatívy zameranej na ekologické tvrdenia (green claims) (3).
Zabezpečiť, aby sa dizajn pre obehovosť stal bežnou realitou 13. uznáva, že dizajn zameraný na väčšiu trvanlivosť môže predĺžiť životnosť textilných, odevných, kožených výrobkov a obuvi, čím sa zníži odpad a celkové používanie pôvodných materiálov a chemických látok; víta prácu, ktorú vykonala Komisia pri vypracovaní záväzných špecifikácií ekodizajnu pre jednotlivé výrobky s cieľom zlepšiť výsledky textilných, odevných, kožených výrobkov a obuvi, pokiaľ ide o udržateľnosť, opätovnú použiteľnosť, opraviteľnosť, uzavretý recyklačný cyklus a povinný obsah recyklovaných vlákien;
14. rozhodne podporuje potrebu spoločných noriem udržateľnosti, ktoré sa považujú za nevyhnutné na to, aby sa veľké značky zapojili do posudzovania vplyvov svojich produktov na životné prostredie;
15.
víta aspekty stratégie týkajúce sa jasnejších informácií o obehovosti odvetvia textilu, odevov, kože a obuvi a digitálneho pasu výrobkov na základe povinných požiadaviek na informácie o obehovosti a iných environmentálnych aspektoch; vyzýva Komisiu, aby sprístupnila digitálny pas výrobkov všetkým zainteresovaným stranám a spotrebiteľom a aby tento pas zahŕňal informácie o pracovných podmienkach a o oprave a opätovnom použití výrobkov;
16. domnieva sa, že pri vymedzovaní minimálnych požiadaviek na textilné, odevné, kožené výrobky a obuv, ktorých cieľom by malo byť zlepšenie celkovej ekologickej rovnováhy počas celého životného cyklu, by sa mali dodržiavať tieto zásady:
(2) (3)
COM(2022) 143 – Návrh smernice Európskeho parlamentu a Rady, ktorou sa menia smernice 2005/29/ES a 2011/83/EÚ, pokiaľ ide o posilnenie postavenia spotrebiteľov v rámci zelenej transformácie prostredníctvom lepšej ochrany pred nekalými praktikami a lepšieho informovania.
Initiative on substantiating green claims – Environment – Európska komisia (europa.eu).